**13. A feladat a középkori kultúra történetéhez kapcsolódik.** (rövid)

**Mutassa be a forrás és ismeretei segítségével a középkori skolasztika főbb jellemzőit,**

**érvelési módszereit, valamint hatását a tudományos fejlődésre!**

„Vajon van-e Isten?

Úgy tűnik, hogy nincs Isten. Mivel ha az ellentétesek közül az egyik végtelen, akkor a

másiknak tökéletesen el kell pusztulnia. Ha tehát volna Isten, semmi rossz nem

lehetne. De találunk rosszat a világban. Tehát nincs Isten. Továbbá, ami

megvalósulhat kevesebb princípium révén, nem fog több révén megvalósulni.

Mármost úgy tűnik, hogy a természeti jelenségek a természetre, a céltudatos

tevékenységek pedig az emberi észre vagy akaratra vezethetők vissza mint

princípiumra. Semmi szükség tehát Isten létének feltevésére.

De ez ellen szól, ami a Kivonulás könyvében áll, Isten szavaként: Én vagyok, aki

vagyok.

Feleletül azt kell mondanunk, hogy Isten létét öt úton lehet bizonyítani.

Az első és legnyilvánvalóbb út az, amelyet a mozgásból veszünk. Bizonyos ugyanis,

hogy bizonyos dolgok mozognak ebben a világban. De mindazt, ami mozog, valami

más mozgat. Ha a mozgató maga is mozog, szükséges, hogy őt is valami más

mozgassa, és azt megint más. Itt azonban nem lehet a végtelenbe menni, mivel így

nem lenne egy első mozgató, következésképp semmilyen más mozgató sem, mivel a

másodlagos mozgatók nem mozgatnak csak akkor, ha mozgatja őket az első

mozgató. Szükséges tehát eljutnunk az első mozgatóhoz, amelyet semmi nem

mozgat: s ezen mindenki Istent érti.” *(Aquinói Tamás: Summa Theologiae)*



